Teate avaldamine veinisektoris kasutatava nimetuse tootespetsifikaadi standardmuudatuse heakskiitmise kohta vastavalt komisjoni delegeeritud määruse (EL) 2019/33 artikli 17 lõigetele 2 ja 3

(2019/C 232/12)

Käesolev teade on avaldatud vastavalt komisjoni delegeeritud määruse (EL) 2019/33 artikli 17 lõikele 5 (1).

STANDARDMUUDATUSE HEAKSKIITMISE TEADE

Penedès

Viitenumber: PDO-ES-A1551-AM04

Teate esitamise kuupäev: 17.1.2019

HEAKSKIIDETUD MUUDATUSE KIRJELDUS JA PÕHJUSED

1. Alkoholisisalduse muudatused

Kirjeldus ja põhjused

KIRJELDUS

Valgete, roosade ja punaste veinide suurima tegeliku alkoholisisalduse määr on välja jäetud ja väikseimat määra on vähendatud. Tootespetsifikaadi punkti 2.1.1 ja koonddokumendi punkti 2.4 tuleb vastavalt muuta.

PÕHJUS(ED)

Suurima ja väikseima sisalduse muudatusi tehakse selle põhjal, kuidas kaitstud päritolunimetusega „Penedès“ veinid kohanevad kliimamuutustega. Eesmärk on tagada Penedèses toodetud kaitstud päritolunimetusega veinide tunnused ja tavapärased omadused.

2. „Dulce de frío“ (jääveini) meetodil toodetud veine käsitlev parandus

Kirjeldus ja põhjused

KIRJELDUS

Spetsifikaadi varasemas versioonis olid „dulce de frío“ (jääveini) meetodil valmistatud veinid ekslikult lisatud liköörveinide punkti alla.

Kuna lisatud on sort „Viognier“, võib seda kasutada ka sellist liiki veinide puhul.

Tootespetsifikaadi punkti 2.1.1 ja koonddokumendi punkti 2.4 tuleb vastavalt muuta.

PÕHJUS(ED)

Võttes arvesse, et tegelik alkoholisisaldus oli vähemalt 9,5 mahuprotsenti, ei ole tegemist liköörveinidega ja seetõttu on parandatud punkti, kuhu nad on paigutatud.

Eelmises muudatuses sisalduv sordi „Viognier“ lisamine tähendab, et nüüd tuleb see lisada dulce de frío (jääveini) valmistamismeetodi puhul kasutatava sordina.

3. Kvaliteetvahuveine käsitlevad muudatused

Kirjeldus ja põhjused

KIRJELDUS

— Selgitada tarbijatele, et kaitstud päritolunimetusega „Penedès“ kvaliteetvahuveinid on 100 % mahetooted.

— Pikendada kvaliteetvahuveinide valmistamise ja laagerdumise perioodi 12 kuult vähemalt 15 kuuni.

Mahedate kvaliteetvahuveinide tootmisel on praegu parem, kui pudelis kääritamise protsessis kasutatav suhkur pärineb maheviinamarjadest endist, st kuveest või viinamarjavirdest, kuna see tähendab, et välistekkelist mahesuhkrut ei ole vaja täiendavalt lisada.

— Piirata kvaliteetvahuveinide valmistamiseks kasutatavate sortide arvu selleks kõige sobivamatega.

— Vahuveinide näitajaid on kohandatud (suurima tegeliku alkoholisisalduse määr on välja jäetud, üldhappesisalduse piiriks on seatud 5 g/l ning eeskirju kuivekstrakti, tuha ja pH kohta enam ei ole).

Tootespetsifikaadi punkti 2.1.2 ja koonddokumendi punkti 2.4 tuleb vastavalt muuta.

PÕHJUS(ED)

— Liikuda edasi säästvate mahepõllundustavade suunas.

— Tagada pärmide lüüs teises käärimisprotsessis, suurendades laagerdumiskuude arvu.

— Kvaliteetvahuveinide valmistamiseks sobivaimad sordid valitakse heakskiidetud sortide seast.

— Analüütilisi näitajaid muudetakse, et kohandada tootmine kõrgemate õhutemperatuuridega. Kõigile väljajäetud näitajatele kohaldatakse kehtivate õigusaktide tingimusi.

4. Üleküpsenud viinamarjadest valmistatud veini käsitlev parandus

Kirjeldus ja põhjused

KIRJELDUS

Üleküpsenud viinamarjadest valmistatud veinid on liköörveinide hulgast välja jäetud. Tootespetsifikaadi punkti 2.1.2 ja koonddokumendi punkti 2.4 tuleb vastavalt muuta.

PÕHJUS(ED)

Tootespetsifikaadi varasemas versioonis olid üleküpsenud viinamarjadest valmistatud veinid lisatud liköörveinide punkti alla. Kuna nad moodustavad eraldi veinikategooria, on see viga parandatud.

5. Teatavate veinide lenduvate hapete piirmäära muudatused

Kirjeldus ja põhjused

KIRJELDUS

Teataval meetodil valmistatud veinide (vaadis, üleküpsenud viinamarjadest, jääveini meetodit kasutades) lenduvate hapete sisalduse piirmäärad võivad olla kõrgemad. Tootespetsifikaadi punkti 2.1.6 ja koonddokumendi punkti 2.4 tuleb vastavalt muuta.

PÕHJUS(ED)

Puitvaatides kääritatud ja/või laagerdunud veinides võib määr ületada 0,7 g/l ja seetõttu on neil sama staatus mis kauem kui aasta laagerdunud veinidel. Põhjus on selles, et kui kääritamine toimub vaadis, võib veini eralduda märkimisväärne kogus äädikhapet. See on põhjus lenduvate hapete piirmäära suurendamiseks seda liiki veinides.

Liköörveinide ja jääveini meetodit kasutades valmistatud veinide lenduvate hapete sisaldus võib ületada viinhappes väljendatuna 1,2 g/l, kuni see ei ületa 2 g/l. Jääveini meetodil valmistatud magusate veinide lenduvate hapete sisaldus kaldub olema suurem veinivalmistamise protsessi tõttu, mis sisaldab selliseid tegureid nagu viinamarjadest pärit suhkru suur kontsentratsioon, pärmide metabolism ning pikad kääritamisperioodid, mis soodustab lenduvate hapete sisalduse suurenemist.

6. Istutustiheduse ja niisutuse muudatused

Kirjeldus ja põhjused

KIRJELDUS

Istutustiheduse suurimad ja väikseimad määrad on välja jäetud. Niisutust on piiratud vastavalt tootespetsifikaadi punktidele, mis käsitlevad saagikust ja viinamarjade kvaliteeti. Tootespetsifikaadi punkti 3.1 ja koonddokumendi punkti 2.5.1 tuleb vastavalt muuta.

PÕHJUS(ED)

Seoses kliimamuutuste ja uute kasvatustehnoloogiatega tuleb istutamist kohandada praegu kehtivatest erinevate tihedustega. Penedèse veinide iseloomulike omaduste tagamiseks on vaja kasutada erinevaid istutusvahesid.

Niisutuse puhul hõlmavad kliimamuutustega kaasnevad uued tingimused pikemaid ja rängemaid põuaperioode. Niisutus on lubatud võimalusena nii kaua, kuni käesoleva tootespetsifikaadi tingimused on täidetud. Tingimuste täitmata jätmine võib tähendada, et niisutus võidakse keelata maatükkidel, kus seda on praktiseeritud.

7. Saagikuse muudatused

Kirjeldus ja põhjused

KIRJELDUS

Kvaliteetvahuveinide ja seda liiki veini valmistamiseks ette nähtud viinamarjade saagikus on sama mis valgetel sortidel. Tootespetsifikaadi punkte 5.1 ja 5.2 ning koonddokumendi punkti 2.5.2 tuleb vastavalt muuta.

PÕHJUS(ED)

Kvaliteetvahuveinide valmistamiseks kasutatavate sortide saagikust käsitlevat punkti on muudetud. Esitatud saagikus on 12 000 kg hektari kohta, kuna kvaliteetvahuveinide alkoholisisaldus peab olema väiksem kui gaseerimata veinidel, st ligikaudu 10 või 10,5 mahuprotsenti. Seetõttu peab saagikus olema kliimat arvestades kõrgem, et vältida suuremat alkoholisisaldust.

8. Sortide lisamine

Kirjeldus ja põhjused

KIRJELDUS

Valgete sortidena on lisatud valge „Sumoll“ ja „Viognier“ ning punaste sortidena „Petit Verdot“ ja „Xarello rosé“. Tootespetsifikaadi punkti 6 tuleb vastavalt muuta. Muudatus ei mõjuta koonddokumenti.

PÕHJUS(ED)

Lisatud on sort „Xarello rosé“, kuna see on kohalik sort, mida on Penedèse piirkonnas traditsiooniliselt kasvatatud.

Valge „Sumoi“ on Penedèse piirkonnas traditsiooniline sort, samas kui „Viognier“ ja „Petit Verdot“ on sordid, mis on kohanenud Penedèse piirkonna territooriumi ja kliimaga ning mida kasutatakse mainekate veinide valmistamiseks.

9. Mõned veinide kontrollimist käsitlevad parandused

Kirjeldus ja põhjused

KIRJELDUS

Laiendatud on laborite loetelu, kus veine võib kontrollida. Kontrollimine toimub siis, kui vein on valmis, vahetult enne või pärast villimist. Tootespetsifikaadi punkti 8.2 tuleb vastavalt muuta. See ei mõjuta koonddokumenti.

PÕHJUS(ED)

Heakskiidetud labori lisamisega tagame vaba konkurentsi.

Eesmärk on teha kaitstud päritolunimetusega „Penedès“ veinide kvaliteedikontrolli –kvalifitseerimisprotsessi kaudu – võimalikult lähedal veini turuleviimisele.

10. Lubatud pudelikorgiliikide muudatused

Kirjeldus ja põhjused

KIRJELDUS

Lubatud korgiliiki käsitlevaid eeskirju on leevendatud, kuid korkmaterjali peetakse endiselt eelistatud valikuks. Tootespetsifikaadi punkti 8.4 tuleb vastavalt muuta. Muudatus ei mõjuta koonddokumenti.

PÕHJUS(ED)

Muudatus tagab kaitstud päritolunimetusega „Penedès“ veinide kvaliteedi, kohandades ja ajakohastades korkides kasutamiseks lubatavaid materjale.

11. Laagerdumist selgitavat sõnastust käsitleva punkti muudatused ja täiendused

Kirjeldus ja põhjused

KIRJELDUS

Tootespetsifikaadi punkt 2.3 on muudetud punktiks 8.6 ja seda on laiendatud kvaliteetvahuveinidele, et lisada vähemalt 15kuuline laagerdumine ja võimalus märkida villimise ja ümberkorkimise vaheline aastate arv, kui see on suurem kui kolm.

See ei mõjuta koonddokumenti.

PÕHJUS(ED)

Kuude arv muudetakse 15ks, kuna see on miinimum, mida on vaja pärmide lüüsi toimumiseks. Tarbijatele esitatavat teavet parandatakse laagerdumisprotsessi aastate arvu lisamise teel.

Sellele punktile on lisatud ka endise, 2014. aasta tootespetsifikaadi punkt 2.2, kuna see on seotud märkega tootel ja selle esitamise viisiga.

12. Uued märgistusnõuded

Kirjeldus ja põhjused

KIRJELDUS

Kaitstud päritolunimetuse nimi tuleb lisada kaubamärgiga samasse vaatevälja.

Kui märgitakse kolm sorti, langeb miinimumsisaldus 15 %lt 5 %ni.

Kvaliteetvahuveinide puhul on aastakäik ja ümberkorkimise kuupäev kohustuslikud.

Tootespetsifikaadi punkti 8.7 ja koonddokumendi punkti 2.9 on vastavalt muudetud.

PÕHJUS(ED)

Muudatus teeb sõna „Penedès“ nähtavamaks, võimaldades tarbijatel toode kiiresti ära tunda.

Kolmest sordist valmistatud veinide puhul peab vähemuses oleva sordi sisaldus moodustama vähemalt 5 %, et tagada veinide jaoks tavapäraste sortide kasutamine.

Kvaliteetvahuveinide puhul on aastakäik ja ümberkorkimise kuupäev tarbijate jaoks oluline teave.

13. Kontrolliasutuse aadressi muudatus

Kirjeldus ja põhjused

KIRJELDUS

Kontrolliasutuse aadress on muutunud. Muudatus mõjutab tootespetsifikaadi punkti 9.1, kuid ei mõjuta koonddokumenti.

PÕHJUS(ED)

Kuna kaitstud päritolunimetusega „Penedès“ hõlmatud toote sertifitseerimise eest vastutava asutuse aadress on muutunud, otsustati lisada uus aadress käesolevasse tootespetsifikaadi muutmise taotlusesse.

14. „Xarello“ lisati sordina, mis sobib veini valmistamiseks „dulce de frío“ (jääveini) meetodil

Kirjeldus ja põhjused

KIRJELDUS

„Xarello“ sort lisati sobivana jääveini (dulce de frío) valmistamiseks. See mõjutab tootespetsifikaadi punkti 2.1.1, kuid koonddokument ei muutu.

PÕHJUS(ED)

„Xarel“ on Penedèse piirkonna kohalik sort. See on väga vastupidav ja valmib piirkonnas väga hästi. Võttes arvesse selle võimalikku alkoholisisaldust küpsuse etapis, jõuab selle sordi suhkrusisaldus kiiresti 240 grammini viinamarjavirde liitri kohta ja selle aroom on piisavalt rikkalik magusa jääveini tegemiseks. Seda kinnitavad viimasel viiel aastal tehtud katsed.

15. Kvaliteetvahuveinide valmistamine kvalifitseeritud veinidest ja kvalifitseerimiseks sobivatest veinidest

Kirjeldus ja põhjused

KIRJELDUS

Kaitstud päritolunimetusega „Penedès“ hõlmatud kvaliteetvahuveinide valmistamiseks peab kuvee läbima praegu kaitstud päritolunimetuse „Penedès“ kontrolliasutuse kvaliteedikontrolli. Ettepanek on teha see kvaliteedikontroll turuleviimise ajal, nagu on sätestatud tootespetsifikaadi punktis 8.2. Kui lisada võimalus teha villimine kvalifitseerimiseks sobivate veinidega, tähendab see, et organoleptilised ja analüütilised kvaliteedikontrollid peab tegema tootja.

See mõjutab tootespetsifikaadi punkti 2.1.2, kuid ei muuda koonddokumenti.

PÕHJUS(ED)

Tootespetsifikaadile vastavuse kontrollide piisav tagamine.

16. Kvaliteetvahuveinide valmistamine vanal meetodil

Kirjeldus ja põhjused

KIRJELDUS

Lisatud on üks kvaliteetvahuveinide valmistamise meetod. See mõjutab tootespetsifikaadi punkti 2.1.2, kuid ei muuda koonddokumenti.

PÕHJUS(ED)

Kaitstud päritolunimetusega „Penedès“ hõlmatud kvaliteetvahuveine valmistatakse praegu traditsioonilisel meetodil, mille puhul suhkur ja pärm lisatakse villimise jaoks pärast kuvee esimese kääritamise lõpetamist.

Ettepanek on mitte lisada teise kääritamise või pudelis kääritamise etapil muud suhkrut kui viinamarjavirde või kuvee suhkur ja kasutada villimise jaoks osa esimese kääritamise jääksuhkrust (ligikaudu 23 grammi liitri kohta). Sel juhul kohaldatakse kõiki samu tingimusi ja omadusi, mida ka traditsioonilise meetodi puhul.

Arvesse tuleb võtta kaitstud päritolunimetuse „Penedès“ all valmistatud kvaliteetvahuveinide kahte omadust: need peavad olema maheveinid ja oluline on meeles pidada, et kliimamuutused tähendavad alkoholisisalduse suurenemist küpsetes viinamarjades ja seetõttu on viinamarjavirde suhkrusisaldus selle meetodi kasutamiseks piisavalt suur.

17. Viinamarjaistanduste omandiõigus ja kuvee valmistamine kvaliteetvahuveine tootvates veinitehastes

Kirjeldus ja põhjused

KIRJELDUS

Muudatusega lisatakse tingimused, mida peavad täitma kvaliteetvahuveine valmistavad veinitehased. See mõjutab tootespetsifikaadi punkti 2.1.2, kuid ei muuda koonddokumenti.

PÕHJUS(ED)

Nende tingimuste täitmise eesmärk kvaliteetvahuveinide valmistamisel on tagada kvaliteetvahuveinide jälgitavus viinamarjaistandusest kuni vahuveinide turuleviimiseni. Penedèse piirkonnas vastavad kaitstud päritolunimetusega „Penedès“ hõlmatud kvaliteetvahuveine tootvad veinitehased nendele tingimustele. Vahuveinide kvaliteet on olemuslikult seotud viinamarjaistandustega, kus viinamarju kasvatatakse, ning seetõttu on seos viinamarjaistanduste, kuvee tootmise protsessi ja kvaliteetvahuveinide laagerdumisprotsessi vahel vajalik.

18. Poolvahuveinide valmistamine kvalifitseeritud veinidest ja kvalifitseerimiseks sobivatest veinidest

Kirjeldus ja põhjused

KIRJELDUS

Kaitstud päritolunimetusega „Penedès“ hõlmatud poolvahuveinide valmistamiseks peab kuvee läbima praegu kaitstud päritolunimetuse „Penedès“ kontrolliasutuse kvaliteedikontrolli. Ettepanek on teha see kvaliteedikontroll turuleviimise ajal, nagu on sätestatud tootespetsifikaadi punktis 8.2. Kui lisada võimalus vahuveinide tootmise kohta koos kvalifitseerimiseks sobivate veinidega, tähendab see, et organoleptilised ja analüütilised kvaliteedikontrollid peab tegema tootja.

See mõjutab tootespetsifikaadi punkti 2.1.3, kuid ei muuda koonddokumenti.

PÕHJUS(ED)

Tootespetsifikaadile vastavuse kontrollide piisav tagamine.

19. Aastakäiguveinide suurima lenduvate hapete sisalduse suurendamine

Kirjeldus ja põhjused

KIRJELDUS

Valgete ja roosade veinide lenduvate hapete sisalduse piirmäära on tõstetud.

See muudatus mõjutab tootespetsifikaadi punkti 2.1.6 ja koonddokumendi punkti 2.4.

PÕHJUS(ED)

Võttes arvesse suundumust valmistada kaitstud päritolunimetusega „Penedès“ hõlmatud veine väiksema SO2 sisaldusega, ületavad mõned veinid praegust piirmäära 0,5 g/l, ilma et see avaldaks nende maitsmisel negatiivset mõju.

20. Veinide organoleptiliste omaduste kohandused

Kirjeldus ja põhjused

KIRJELDUS

Valgete veinide puhul on kaitstud päritolunimetusega „Penedès“ veinide organoleptiliste omaduste tabelisse lisatud sõnad „teataval juhul laagerdumise nüansid“.

Poolvahuveinide puhul on lisatud sõna „kahvaturoosa“.

See muudatus mõjutab tootespetsifikaadi punkti 2.2 ja koonddokumendi punkti 2.4.

PÕHJUS(ED)

Esimese muudatuse põhjus on see, et valgeid veine kääritatakse ja laagerdatakse nüüd puidust vaatides.

Teise muudatuse põhjus on see, et poolvahuveine valmistatakse koos punaste sortidega, et toota roosasid poolvahuveine.

21. Uute sortide lisamine

Kirjeldus ja põhjused

KIRJELDUS

Lisatud on sordid „Forcada“ (valge) ja „Moneu“ (punane).

See muudatus mõjutab tootespetsifikaadi punkti 6, kuid ei muuda koonddokumenti, kuna need lisatakse teiseste sortidena. Neid ei olnud siiski võimalik lisada teiseste sortidena „Ambrosia“ taotlusesse (dokument „Otras Informaciones“ (muu teave)), kuna asjaolu, et need on Hispaanias alles hiljuti loa saanud, tähendab, et neid ei ole veel lisatud taotluses kättesaadavate sortide nimekirja (kooskõla eesmärgil).

PÕHJUS(ED)

Need on kaks vana sorti, mis on taaselustatud. Viimastel aastatel on nendega tehtud katseid, mille tulemused on olnud veinide jaoks väga positiivsed.

22. Uute sortide kasvatustavad

Kirjeldus ja põhjused

KIRJELDUS

Lisatud on lause, mis ütleb, et „Forcada“ ja „Moneu“ sorte tuleb kasvatada vastavalt goblet training või semi-training võrakujunduse meetoditele ja need sordid peavad olema mahedad.

See muudatus mõjutab tootespetsifikaadi punkti 3.1 ja koonddokumendi punkti 2.5.1.

PÕHJUS(ED)

Tehtud katsetest nähtus, et kuna need on vanad sordid, on see parim viis saagikoristuseks ja võimaldab saada parimaid tulemusi.

23. Uute sortide koristustingimused

Kirjeldus ja põhjused

KIRJELDUS

Lisatud on lause, mis ütleb, et „Forcada“ ja „Moneu“ sorte tuleb koristada käsitsi.

See muudatus mõjutab tootespetsifikaadi punkti 3.2 ja koonddokumendi punkti 2.5.1.

PÕHJUS(ED)

Tehtud katsetest nähtus, et kuna need on vanad sordid, on see parim viis selle tegemiseks ja võimaldab saada parimaid tulemusi.

24. Saagikuse muudatused

Kirjeldus ja põhjused

KIRJELDUS

Lisatud on, et „Forcada“ ja „Moneu“ sortide maksimaalne saagikus peab olema vastavalt 53,28 hl/ha ja 53,55 hl/ha.

Valgete sortide maksimaalset saagikust on samuti tõstetud kuni 79,92 hl/ha.

See muudatus mõjutab tootespetsifikaadi punkti 5.1 ja koonddokumendi punkti 2.5.2.

PÕHJUS(ED)

Tehtud katsetest nähtus, et kuna need on vanad sordid, on see parim viis selle tegemiseks ja võimaldab saada parimaid tulemusi.

Valgete sortide puhul tuleneb suurendamine allpool kirjeldatud ekstraheerimise saagise kasvust.

25. Ekstraheerimise saagise suurenemine

Kirjeldus ja põhjused

KIRJELDUS

100 kg viinamarjadest saadavat suurimat valge veini kogust on muudetud 66 veiniliitrilt 66,6 veiniliitrini 100 kg viinamarjade kohta.

See muudatus mõjutab tootespetsifikaadi punkti 5.2 ja koonddokumendi punkti 2.5.1.

PÕHJUS(ED)

Käesoleval juhul on ekstraheerimise saagist muudetud kooskõlas selliselt saadud veinide kvaliteediga.

26. Laagerdumist käsitlevate punktide muudatused

Kirjeldus ja põhjused

KIRJELDUS

Sõnad barrica (vaat) ja roble (tamm) on eraldatud. See tähendab, et sõna barrica (vaat) võib kasutada koos mis tahes puiduga ja sõna roble (tamm) võib kasutada, kui vaadid on tehtud tammest.

Muudatus mõjutab tootespetsifikaadi punkti 8.6, kuid ei mõjuta koonddokumenti.

PÕHJUS(ED)

Kohandamine kehtivate Euroopa õigusaktidega.

KOONDDOKUMENT

1. Toote nimetus

Penedès (es)

2. Geograafilise tähise tüüp

KPN – kaitstud päritolunimetus

3. Viinamarjasaaduste kategooriad

1. Vein

3. Liköörvein

5. Kvaliteetvahuvein

8. Poolvahuvein

16. Üleküpsenud viinamarjadest valmistatud vein

4. Veini(de) kirjeldus

VEIN – valged ja roosad veinid

Valged

VÄLIMUS

Kollane värvus, kahvatu ja tumeda vahepealne. Ilma hägususeta, puhas ja kirgas. Kui vein on toodetud dulce de frío (jääveini) meetodil, on värvus merevaiguline, kuldne, punane ja ergav.

AROOM

Esmased valgete troopiliste puuviljade aroomid. Kui veine on hoitud vaadis, siis küpsete puuviljade ja kolmanda taseme aroomid.

Dulce de frío (jääveini) meetodil valmistatud veinide puhul sordile eriomane suhkrustatud puuviljade aroom. Märgid laagerdumisest ja vaatides veedetud ajast. Halva lõhna ja defektideta.

LÕHN JA MAITSE

Puuviljaline. Kergelt happeline; siidine ja värske; teataval juhul laagerdumise nüansid. Defektideta.

Roosa vein

VÄLIMUS

Punane värvus kahvatust kirsipunaseni. Ilma hägususeta, puhas ja kirgas.

AROOM

Punaste puuviljade aroom. Halva lõhna ja defektideta.

LÕHN JA MAITSE

Puuviljaline, kergelt happeline, siidine ja värske. Defektideta.

* Piirnormid, mida tootespetsifikaadis ei ole täpsustatud, peavad vastama kehtivatele õigusaktidele.

* Dulce de frío (jääveini) meetodil valmistatud veini tegelik alkoholisisaldus on 9,5 mahuprotsenti ja vähendatud suhkrusisaldus 70–150 g/l.

* Laagerdatud või vaadis valmistatud veinide lenduvate hapete sisaldus ei või ületada 20 meq/l. „Dulce de frío“ (jääveini) meetodil valmistatud veinide puhul ei või see näitaja ületada 33,33 milliekvivalenti liitri kohta.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) 11 Minimaalne üldhappesisaldus milliekvivalentides liitri kohta Maksimaalne lenduvate hapete sisaldus (milliekvivalentides liitri kohta) 11,67 Maksimaalne vääveldioksiidi üldsisaldus (milligrammides liitri kohta)

VEIN – punane vein

VÄLIMUS

Noortel veinidel on sügavpunane värvus. Laagerdunud veinidel on ergav punane värvus. Ilma hägususeta, puhas ja kirgas.

AROOM

Punaste puuviljade aroom. Halva lõhna ja defektideta.

LÕHN JA MAITSE

Puuviljaline, kergelt happeline, siidine, teataval juhul laagerdumise nüansid. Defektideta.

* Piirnormid, mida tootespetsifikaadis ei ole täpsustatud, peavad vastama kehtivatele õigusaktidele.

* Laagerdatud või vaadis valmistatud veinide lenduvate hapete sisaldus ei või ületada 20 meq/l.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) 12 Minimaalne üldhappesisaldus milliekvivalentides liitri kohta Maksimaalne lenduvate hapete sisaldus (milliekvivalentides liitri kohta) 11,67 Maksimaalne vääveldioksiidi üldsisaldus (milligrammides liitri kohta)

LIKÖÖRVEIN

VÄLIMUS

Kollane, merevaiguline, kuldne, punane, ergav. Ilma hägususeta, puhas ja kirgas.

AROOM

Sordile eriomane suhkrustatud puuviljade aroom. Laagerdumise nüansid, kui vein on seisnud vaadis. Halva lõhna ja defektideta

* Piirnormid, mida tootespetsifikaadis ei ole täpsustatud, peavad vastama kehtivatele õigusaktidele.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) 15 Minimaalne üldhappesisaldus milliekvivalentides liitri kohta Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi üldsisaldus (milligrammides liitri kohta)

KVALITEETVAHUVEIN

VÄLIMUS

Kollane kuni kahvatupunane värvus, ei ole merevaiguvärvi ega kirsipunane. Pidev gaasi eraldumine, mitte tormiline. Ilma hägususeta, puhas ja kirgas.

AROOM

Esmased valgete troopiliste puuviljade aroomid. Halva lõhna ja defektideta.

LÕHN JA MAITSE

Puuviljaline, kergelt happeline, siidine, teataval juhul laagerdumise nüansid. Defektideta.

* Piirnormid, mida tootespetsifikaadis ei ole täpsustatud, peavad vastama kehtivatele õigusaktidele.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) 11 Minimaalne üldhappesisaldus 5 grammi liitri kohta, väljendatud viinhappena Maksimaalne lenduvate hapete sisaldus (milliekvivalentides liitri kohta) 13,33 Maksimaalne vääveldioksiidi üldsisaldus (milligrammides liitri kohta) 185

POOLVAHUVEIN

VÄLIMUS

Kahvatukollane või kahvaturoosa, pidev gaasi eraldumine, mitte tormiline. Ilma hägususeta, puhas ja kirgas.

AROOM

Esmased valgete troopiliste puuviljade aroomid. Halva lõhna ja defektideta.

LÕHN JA MAITSE

Puuviljaline, kergelt happeline, siidine, teataval juhul laagerdumise nüansid. Defektideta.

* Piirnormid, mida tootespetsifikaadis ei ole täpsustatud, peavad vastama kehtivatele õigusaktidele.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) 9,5 Minimaalne üldhappesisaldus milliekvivalentides liitri kohta Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi üldsisaldus (milligrammides liitri kohta)

ÜLEKÜPSENUD VIINAMARJADEST VALMISTATUD VEIN

VÄLIMUS

Kollane, merevaiguline, kuldne, punane, ergav. Ilma hägususeta, puhas ja kirgas.

AROOM

Sordile eriomane küpsete ja suhkrustatud puuviljade aroom. Halva lõhna ja defektideta.

LÕHN JA MAITSE

Puuviljaline, kergelt happeline, sooja õlisuse tunne, ilma defektideta.

* Piirnormid, mida tootespetsifikaadis ei ole täpsustatud, peavad vastama kehtivatele õigusaktidele.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) 12 Minimaalne üldhappesisaldus milliekvivalentides liitri kohta Maksimaalne lenduvate hapete sisaldus (milliekvivalentides liitri kohta) 33,33 Maksimaalne vääveldioksiidi üldsisaldus (milligrammides liitri kohta)

5. Veinivalmistustavad

a. Peamised veinivalmistustavad

Viljelustavad

Niisutada võib ainult viinamarjade kvaliteedi parandamise eesmärgil, kui maatükkide veevarustus ja viinapuude ökoloogilised tingimused ei võimalda saavutada optimaalset kvaliteeditaset, mis tähendab vajadust tagada, et saadud toodang ja saagikus on kooskõlas käesoleva tootespetsifikaadi sätetega. Kui kaitstud päritolunimetuse juhtorgan on seisukohal, et see tava avaldab kvaliteedile negatiivset mõju või võib kaasa tuua eeskirjade rikkumise, võib ta selle konkreetsel maatükil keelata.

Viinapuude all olevate maatükkide veevarustuse tasakaalu on võimalik taastada kooskõlas mulla niiskustingimuste ning viinapuude keskkonnatingimustega.

Niisutamiseks ei või mingil juhul anda luba pärast viinamarjade viljumist.

„Forcada“ ja „Moneu“ sorte võib uute, pärast 1. augustit 2019 istutatud viinapuude puhul kasvatada ainult traditsioonilisi goblet või semi-training võrakujunduse meetodeid kasutades. Kõik „Forcada“ ja „Moneu“ sordi istandused peab sertifitseerima Consell Català de la Producció Agrària Ecològica [Katalaani mahepõllunduse nõukogu] või muu asutus, kes on mahetoodete sertifitseerimiseks nõuetekohaselt akrediteeritud.

„Forcada“ ja „Moneu“ sordid tuleb koristada käsitsi.

Veinivalmistuse eritavad

Pressimise saagikus ei tohi valgete sortide puhul ületada 66,6 veiniliitrit ja punaste sortide puhul 70 veiniliitrit iga koristatud 100 kg kohta.

b. Maksimaalne saagikus

Valged sordid ja kvaliteetvahuvein

12 000 kilogrammi viinamarju hektari kohta

Valged sordid ja kvaliteetvahuvein

79,92 hektoliitrit hektari kohta

Punased sordid

9 000 kilogrammi viinamarju hektari kohta.

Punased sordid

63 hektoliitrit hektari kohta

„Forcada“ sort

8 000 kilogrammi viinamarju hektari kohta

„Forcada“ sort

53,28 hektoliitrit hektari kohta

„Moneu“ sort

7 650 kilogrammi viinamarju hektari kohta.

„Moneu“ sort

53,55 hektoliitrit hektari kohta

6. Piiritletud geograafiline piirkond

Tootmispiirkond, mis koosneb Barcelona ja Tarragona provintside allpool loetletud omavalitsustest:

Abrera (1)

Aiguamúrcia (2)

Albinyana (2)

L’Arboç (2)

Avinyonet del Penedès (1)

Banyeres del Penedès (2)

Begues (1)

Bellvei (2)

La Bisbal del Penedès (2)

Bonastre (2)

Les Cabanyes (1)

Calafell (2)

Canyelles (1)

Cabrera d’Igualada (1)

Castellet i la Gornal (1)

Castellví de la Marca (1)

Castellví de Rosanes (1)

Cervelló (1)

Corbera de Llobregat (1)

Cubelles (1)

Cunit (2)

Font-rubí (1)

Gelida (1)

La Granada (1)

Els Hostalets de Pierola (1)

La Llacuna (1)

Llorenç del Penedès (2)

Martorell (1)

Masquefa (1)

Mediona (1)

Montmell (2)

Olèrdola (1)

Olesa de Bonesvalls (1)

Olivella (1)

Pacs del Penedès (1)

Piera (1)

El Pla del Penedès (1)

Pontons (1)

Puigdàlber (1)

Sant Cugat Sesgarrigues (1)

Sant Esteve Sesrovires (1)

Sant Jaume dels Domenys (2)

Sant Llorenç d’Hortons (1)

Sant Martí Sarroca (1)

Sant Pere de Ribes (1)

Sant Pere de Riudebitlles (1)

Sant Quintí de Mediona (1)

Sant Sadurní d’Anoia (1)

Santa Fe del Penedès (1)

Santa Margarida i els Monjos (1)

Santa Maria de Miralles (1)

Santa Oliva (2)

Sitges (1)

Subirats (1)

Torrelavit (1)

Torrelles de Foix (1)

Vallirana (1)

El Vendrell (2)

Vilafranca del Penedès (1)

Vilanova i la Geltrú (1)

Vilobí del Penedès (1)

(1) Barcelona Province

(2) Tarragona Province

7. Peamised veiniviinamarjasordid

PARELLADA – MONTONEC

XARELLO – CARTOIXA

MERLOT

MACABEO – VIURA

8. Seos(t)e kirjeldus

VEIN

Valged Penedèse veinid on tänu pinnase liigile ja ainulaadsele kliimale tuntud oma värske, happese, puuviljalise maitse poolest. Veini valmistamise seisukohast tähendab inimtegur, et teistes piirkondades ei ole võimalik valmistada samasuguseid veine, kasutades samasuguseid sorte. Ainult Penedèse piirkonnas on valgete Penedèse viinamarjasortide puhul võimalik saavutada nende veinide tegemiseks optimaalne küpsus. Pinnase, kliima ja veinivalmistustava kombinatsioon esineb ainult Penedèse piirkonnas.

Penedèse piirkonna roosade veinide puhul tuleneb neile osaks saav tunnustus nende veinide tootmiseks kasutatavate sortide eriomasest värvusest, aroomist ja puuviljalisusest tänu pinnasele ja kliimale. Penedèse piirkonna roosad veinid saavutavad need ainulaadsed omadused tänu viinamarjaistanduste ja veinitehaste töötajate tööle.

Penedèse piirkonna punaseid veine iseloomustab nende struktuur ja täidlus, antotsüaniidid, pehmed tanniinid ja eelkõige intensiivne aroom ning pikk maitse ja järelmaitse. Penedèse piirkonna kliima ja pinnase kombinatsioon tähendab, et tänu heale valmimisele, seda ka seoses juuli ja augusti öiste ja päevaste temperatuuride erinevusega, iseloomustab Penedèse piirkonna valminud punaseid viinamarju antotsüaniidide ja tanniinide küllus ja punaste puuviljade rikkalik aroom.

KVALITEETVAHUVEIN

Kaitstud päritolunimetusega „Penedès“ kvaliteetvahuveinid on ainulaadsed ja teistes piirkondades toodetavatest väga erinevad. Selle erinevuse põhjus on osaliselt sordid, aga eelkõige kliima, päike ning esimese ja teise kääritamise ajal kasutatavad tootmismeetodid. Nende vahuveinide valmistamine teistes piirkondades ei ole võimalik.

POOLVAHUVEIN

Poolvahuveinid on Penedèse piirkonna jaoks traditsioonilised. Need veinid on väga hästi kohandatud Penedèse piirkonna sortide ning piirkonna kliima ja pinnasega.

LIKÖÖRVEIN

Penedèse piirkonna kliima ning pinnase liik ja sordid tähendavad, et küpset viinamarjavirret saab kasutada liköörveinide ja üleküpsenud viinamarjadest veinide valmistamiseks. Meetodiga hõlmatud laagerdumine ja viinamarjaistanduse kliimatingimused tähendavad, et on võimalik saavutada magusad kerged laagerdunud veinid, säilitades küpse puuviljalise lõhna ja laagerdumisprotsessile tüüpilise aroomi.

ÜLEKÜPSENUD VIINAMARJADEST VALMISTATUD VEIN

Penedèse piirkonna kliima ning pinnase liik ja sordid võimaldavad lasta viinamarjadel inimeste jõupingutuste abil üle küpseda, mille tulemus on ainulaadsed, erandlike omadustega veinid.

9. Muud olulised tingimused (pakendamine, märgistamine, muud nõuded)

Õigusraamistik:

siseriiklikud õigusaktid

Lisatingimuse liik:

pakendamine piiritletud geograafilises piirkonnas

Tingimuse kirjeldus

Pakendamine peab toimuma eranditult kaitstud päritolunimetusega „Penedès“ veinide tootmispiirkonnas. Selle põhjus on asjaolu, et pakendamata veine ei ole võimalik vedada kauge maa taha, tagades samal ajal kaitstud päritolunimetusega veinide erandliku kvaliteedi ja omaduste säilimise. Kui vein on villitud, säilitab ta oma omadused ja kvaliteedi, mida tarbijad oskavad hinnata. Seetõttu peab villimine toimuma õigetes tingimustes.

Õigusraamistik:

siseriiklikud õigusaktid

Lisatingimuse liik:

märgistamisega seotud lisasätted

Tingimuse kirjeldus

Sõna „Penedès“ kirjutamiseks kasutatavate tähtede suurus peab jääma vahemikku 3 mm (miinimum) kuni 7 mm (maksimum). Sõnade „Denominación de Origen“ [päritolunimetus] suurus peab olema pool sellest.

Kui kohustuslikud sõnad on pudeli tagaküljel (tuntud lisaetiketina) ja sisaldavad sõnu „PENEDÈS Denominación de Origen“ [päritolunimetus PENEDÈS], siis üldjuhul peab kaubamärgiga põhietiketil olema sõna „PENEDÈS“ 3–7 mm suuruste tähtedega.

Kui kohustuslik sõnastus on etiketil koos kaubamärgi ja sõnadega „PENEDÈS Denominación de Origen“ [päritolunimetus PENEDÈS], ei ole sõna „Penedès“ esitamine lisaetiketil kohustuslik.

Etikettidele peab olema märgitud ka nende viinamarjade aastakäik, mida kasutatakse selle päritolunimetusega hõlmatud kvaliteetvahuveinide valmistamiseks. Käesoleva päritolunimetusega hõlmatud kvaliteetvahuveinide puhul peab olema lisatud ka ümberkorkimise kuupäev.

Link tootespetsifikaadile

https://bit.ly/2v3x3J7

(1) Komisjoni delegeeritud määrus (EL) 2019/33, 17. oktoober 2018, millega täiendatakse Euroopa Parlamendi ja nõukogu määrust (EL) nr 1308/2013 veinisektori kaitstud päritolunimetuste, geograafiliste tähiste ja traditsiooniliste nimetuste kaitsetaotluste, vastuväite esitamise menetluse, kasutuspiirangute, tootespetsifikaatide muutmise, tühistamise ning märgistamise ja esitlusviisi osas (ELT L 9, 11.1.2019, lk 2).